**КОМУНАЛНА ИНСПЕКЦИЈА**

**ИЗВЕШТАЈ О РАДУ ЗА 2016.г.**

**Превентивно деловање** спроведено је путем превентивних мера:1) **упозоравање** надзираног субјекта на његове обавезе које има по закону и другим прописима и 2) **указивање** надзираном субјекту на могућност наступања штетних последица по законом заштићена добра, права и интересе, услед непоштовања прописа. Превентивно је деловано у 27 случаја.

**Редован** **инспекцијски надзор** извршен је над радом ЈП „Дирекција за изградњу општине Мерошина“ у Мерошини у вези управљања комуналним отпадом и чишћења и одржавања јавних површина.

**Ванредан инспекцијски надзор** извршен је на основу поднесака грађана и личног опажања инспектора у 24 случаја.

Поводом усмених и писмених представки грађана и на основу личног опажања комуналног инспектора поступак је покренут по службеној дужности у 21 случају. Поводом захтева странке поступак је покренут у 3 случаја. Након извршеног инспекцијског надзора, донета су 27 решења, којима су наложене законом и одлукама прописане мере.

У извештајном периоду комуналној инспекцији поднето је 26 представки. Након разматрања истих утврђено је да су 7 неосноване тј. да не постоје услови за покретање поступка; поводом девет предузете су превентивне мере, а поводом шест представки донета су решења, којима су наложене мере; поводом четири није извршен надзор, јер проблеми изнети у њима нису у надлежности комуналне инспекције. Подносиоци представки у складу са законом, писмено су обавештени.

**Контролни инспекцијски надзор** - извршено 16 контрола извршења наложених мера.

Све мере предузете од стране комуналне инспекције предузете су у законом прописаним роковима за поступање инспекције.

Против решења комуналног инспектора изјављене су **3 жалбе**. Другостепени орган је одбио две жалбе. Поводом једне жалбе, решење комуналног инспектора је поништено и управна ствар решена од стране другостепеног органа.

Прекршајном суду у Нишу – Одељењу у Мерошини, поднета су **4 захтева за** **покретање прекршајног поступка**. Поводом истих прекршајни поступак је у току.

У складу са Законом о инспекцијском надзору урађен је План инспекцијског надзора за 2017. годину.

У периоду Април, Мај, Јун узето је учешће у е-обуци „Изградња капацитета локалних инспекцијских служби“, полагани задати тестови и обука успешно завршена.

 **Комунални инспектор**

 Јасмина Милојевић